钦定古今图书集成/历象汇编/庶征典/第038卷 > 宋
## 钦定古今图书集成/历象汇编/庶征典/第038卷 > 宋

### 武帝永初元年十月荧惑犯进贤十一月犯填星十二月月犯荧惑及斗

按：《宋书武帝本纪》不载。　按《天文志》：永初元年十月
辛丑，荧惑犯进贤。《占》曰：“进贤官诛。”十一月乙卯，荧惑
犯填星于角。《占》曰：“为丧，大人恶之。”一曰：“兵起。”十二月
庚子，月犯荧惑于亢。《占》曰：“为内乱。”一曰：“贵人忧。”角为
天门，亢为朝廷。三年五月，宫车晏驾。七月，太傅长沙
景王道怜薨。索头攻略青司兖三州，于是禁兵大出。
是后司徒徐羡之、尚书令傅亮、领军谢晦等废少帝
内乱之应。　永初元年十二月甲辰，月犯南斗。《占》曰：
“大臣忧。”三年七月，长沙王薨。索虏寇青、司二州，大军
出救。

《永初二》年六月，太白昼见，荧惑犯氐、房。十月，太白犯
填星。

按《宋书武帝本纪》不载。　按《天文志》：二年六月甲申，
太白昼见。占：“为兵丧，为臣强。”三年五月，宫车晏驾。寻
遣兵出救青、司。其后徐羡之等秉权，臣强之应也。
又按志，六月乙酉，荧惑犯氐。乙巳，犯房。占曰：“氐为宿
宫，房为明堂，人主有忧。房又为将相，将相有忧。氐、房
又兖、豫分。”三年五月，宫车晏驾。七月，长沙王薨，王领
兖州也。景平元年，庐陵王义真废，王领豫州也。　又
按《志》，十月太白犯填星于亢。亢，兖州分，又为郑。占曰：
“大星有大兵。金土合，为内兵。”三年，索头攻略青冀、兖
三州，禁兵大出，兖州失守，虎牢没。

永初三年正月，月犯斗。二月，星孛于虚、危，填星犯亢。
三月，月犯斗。五月，少帝即位，月犯轩辕。六月，犯房，犯
岁星。七月，荧惑犯执法。十月，太白犯斗。十一月，星孛
于室、壁，月犯亢、氐，荧惑犯房。

按《宋书少帝本纪》，三年五月，帝即位。冬十一月戊午，
有星孛于营室。　按《天文志》：三年正月丁卯，月犯南
斗。占同元年。一曰：“女主当之。”二月辛卯，有星孛于虚
危，向河津，埽河鼓。占曰：“为兵丧。”五月，宫车晏驾。明年，
遣军救青司。二月，太后萧氏崩。　又按志，二月壬辰，
填星犯亢。占曰：“诸侯有失国者，民多流亡。一曰：廷臣
为乱。”亢，兖州分，又为郑。其年，索头攻围司、兖，兖州刺
史徐琰委守奔败，司州刺史毛德祖距守陷没，缘河
吏民多被侵略。　又按《志》，三月壬戌，月犯南斗，占同
正月。五月丙午，犯轩辕。占曰：“女主当之。”六月辛巳，月
犯房。占曰：“将相有忧，豫州有灾。”癸巳，犯岁星于昴。占
曰：“赵、魏兵饥。”其年，虏攻略青、兖、司三州。庐陵王义真
废王领豫州也。二月，太后萧氏崩。元嘉三年，司徒徐
羡之等伏诛。　又按《志》，九月癸卯，荧惑经太微犯左
执法，己未犯右执法。占悉同上。十月癸酉，太白犯南
斗。占曰：“国有兵事，大臣有反者。”辛巳，荧惑犯进贤。占
曰：“进贤官诛。”明年，师出救青、司。景平二年，徐羡之等
废帝，徙王。元嘉三年，羡之及傅亮、谢晦悉诛。　又按
《志》：十一月戊午，有星孛于室壁。占曰：“为兵丧。”明年，兵
救青、司。二月，太后萧氏崩。营室内宫象也。　又按《志》：
十一月癸亥，月犯亢、氐。占曰：“国有忧。”十一月戊戌，荧
惑犯房。房为明堂，王者恶之。一曰：“将相忧。”景平二年，
羡之等废帝，因害之。元嘉三年，羡之等伏诛。

### 少帝景平元年正月星孛于壁十月孛于氐

按《宋书少帝本纪》，“景平元年正月乙卯，有星孛于东
壁。冬十月己未，有星孛于氐，指尾，贯摄提，向大角，仲
月在危，季月埽天仓而后灭。”　按《天文志》，“正月乙卯，
有星孛于东壁南，白色，长二丈馀，拂天苑，二十日灭。
二月，太后萧氏崩。十月戊午，有星孛于氐北，尾长四
丈，西北指，贯摄提，向大角，东行，日长六七尺，十馀日
灭。”明年五月，羡之等废帝。　按《元经传》曰：“星孛于氐”
者，《占》云：“氐四星上者，宿宫，后妃之府，有星孛焉，宫闱
有变之兆也。”

### 文帝元嘉元年冬十月荧惑犯心

元嘉六年夏五月，太白经天。十一月，星昼见。

元嘉七年三月，太白犯岁星。六月，荧惑犯井、鬼，入轩
辕。月犯岁星。十二月，大流星抵奎、壁。

按《宋书、文帝本纪》俱不载。　按《天文志》，“元嘉元年十
月，荧惑犯心。元嘉六年五月，太白昼见经天。七年三
月，太白犯岁星于奎。六月，荧惑犯东井舆鬼，入轩辕。
月犯岁星。十二月丙戌，有流星头如𦉥，尾长二十馀丈，大如数十斛船。赤色有光照人面，从西行经奎北
大星，南过至东壁止。其年索虏寇青司，杀刺史，掠居
民。”遣征南大将军檀道济讨伐，经岁乃归。　按《元经》，
元嘉六年十一月己丑，星昼见。《传》曰：“星侵日昼见，象
臣侵君权也。”

元嘉八年四月，太白昼见。五月，犯天关东井。六月，荧
惑入东井。七月，太白犯上将。八月，入太微，犯左执法，
荧惑犯积尸。九月，流星发太微。十月，金、土犯女。月，掩
天关东井。十二月，犯钩钤。

按《宋书文帝本纪》，不载　按《天文志》：“八年四月辛未，
太白昼见在胃。五月，犯天关东井。六月庚子，荧惑入
东井。七月丁丑，太白犯上将。八月癸未，太白入太微
右掖门内，犯左执法。乙未，荧惑犯积尸。九月丙寅，流
星大如斗，赤色，发太微西蕃北行，未至北斗没，馀光
长三丈许。”十月丙辰，金土相犯，在于须女。月掩天关
东井。十二月，月犯房钩钤。十年，仇池氐寇汉中，梁州
失戍。　按《临川王义庆传》，元嘉六年，加尚书左仆射。
八年，太白星犯右执法，义庆惧有灾祸，乞求外镇。太
祖诏譬之曰：“元象茫昧，既难可了，且史家诸占，各有
异同，兵星王时，有所干犯，乃主当诛。”以此言之，益无
惧也。郑仆射亡后，左执法尝有变，王光禄“至今平安。
日蚀三朝，天下之至忌，晋孝武初有此异，彼庸主耳，
犹竟无他。天道辅仁，福善为不足，横生忧惧。兄与后
军，各受内外之任，本以维城，表里经之，盛衰此怀，实
有由来之事。设若天必降灾，宁可千里逃避邪？既非
远者之事，又不知吉凶定所，若在都则有不测，去此
必保利贞者，岂敢苟违天邪？”义庆固求解，仆射许之。
元嘉九年正月，荧惑入鬼。三月，月犯轩辕。四月，犯左
角，岁星入羽林，月犯房、钩钤，太白入积尸。五月，犯轩
辕，月奄斗，荧惑犯左执法。七月，月蚀左角。八月，太白
犯心。

元嘉十年十月，有大流星。

元嘉十一年二月，月犯毕，晕昴、毕、五车、参。三月，太白
昼见。闰月，犯五诸侯。月入井，犯太白。

按《宋书文帝本纪》俱不载。　按《天文志》。“元嘉九年正
月庚午，荧惑入舆鬼。三月，月犯轩辕。四月，犯左角。岁
星入羽林。月犯房钩钤。己丑，太白入积尸。五月，犯轩
辕。月掩南斗第六星。辛酉，荧惑入太微右掖门。犯右
执法。七月丙午，月蚀左角。八月癸未，太白犯心前星。
乙酉，犯心明堂星。”元嘉十年十月。有流星大如𦉥。尾
长二十馀丈。元嘉十一年二月庚子，月犯毕，入毕口
而出，因晕昴、毕西及五车，东及参。三月丙辰，太白昼
见在参。闰月戊寅，太白犯五诸侯。己丑，月入东井，犯
太白。于时司徒彭城王义康专权。

元嘉十二年五月，月犯右执法。七月，荧惑犯积尸，掩
上将。十月，月犯右执法。十二月，太白犯羽林。

按《宋书文帝本纪》，不载。　按《天文志》：“十二年五月壬
戌，月犯右执法。七月壬戌，荧惑犯积尸，掩上将。十月
丙午，月犯右执法。十二月甲申，太白犯羽林。”十七年，
上将、执法皆被诛。

元嘉十三年正月，月犯荧惑。二月，犯太微。十一月，岁
星犯积尸。十二月，荧惑入羽林。

按《宋书文帝本纪》，不载。　按《天文志》：“十三年正月庚
午，月犯荧惑。二月，月犯太微东蕃第一星。十一月辛
亥，岁星犯积尸。十二月戊子，荧惑入羽林。后年废大
将军彭城王义康及其党与。凡所收掩，皆羽林兵出。
元嘉十四年正月，星昼见。月犯东井。四月，太白犯鬼。
五月昼见。七月，岁星入轩辕。八月，荧惑犯上将。九月，
犯‘左执法’。”

按《宋书文帝本纪》，不载。　按《天文志》：“十四年正月，有
星晡前昼见东北维，在井左右，黄赤色，大如橘。月犯
东井。四月丁未，太白犯舆鬼。五月丙午，太白昼见，在
太微。七月辛卯，岁星入轩辕。八月庚申，荧惑犯上将。
九月丙戌，荧惑犯左执法。其后皇后袁氏崩，丹阳尹
刘湛诛。尚书仆射殷景仁薨。”

元嘉十五年四月，月犯氐。十月，流星出文昌。十一月，
荧惑入羽林。月犯东井钺。

按《宋书文帝本纪》，不载　按《天文志》：“十五年四月己
卯，月犯氐。十月壬戌，流星大如鸭子，出文昌，入紫宫，
声如雷。十一月癸未，荧惑入羽林。丁未，月犯东井钺
星。其后诛丹阳尹刘湛等。”

“元嘉十六年二月。岁星犯左执法。五月太白昼见。月
入羽林。太白犯毕。岁星犯执法。七月月会填星。八月
太白犯轩辕。荧惑犯上将。太白昼见。九月犯左执法。
荧惑犯右执法。”十月木火相犯。十一月荧惑犯房
按《宋书文帝本纪》。不载　按《天文志》。“十六年二月。岁
星逆行。犯左执法。”五月丁卯。太白昼见胃昴间。月入
羽林。太白犯毕、岁星左执法。七月，月会填星。八月，太
白犯轩辕。明年，皇后袁氏崩。荧惑犯太微西上将。太
白昼见在翼。九月，荧惑同入太微相犯，太白犯左执
法，荧惑犯右执法。十月，岁星、荧惑相犯在亢。十一月荧惑犯房北第一星。明年，大将军义康出徙豫章，诛
其党与。尚书仆射、扬州刺史殷景仁薨。

元嘉十九年，客星在北斗。

按《宋书文帝本纪》。不载　按《天文志》。十九年九月。客
星见北斗。渐为彗星。至天苑末灭。　按《元经传》曰：“占
曰。凡客星所出有兵丧。北斗。帝居也。臣下有阴窥神
器之象。”

元嘉二十年，流星北行。

按《宋书文帝本纪》。不载　按《天文志》。二十年二月二
十四日乙未。有流星大如桃。出天津。入紫宫。须臾有
细流星或五或三相续。又有一大流星。从紫宫出。入
北斗魁。须臾又一大流星出。贯索中。经天市垣。诸流
星并向北行。至晓不可称数。流星占并云。“天子之使。”
又曰：“庶民惟星。星流民散之象。”至二十七年。索虏残
破青、冀、徐、兖、南兖、豫六州，民死大半。

元嘉二十二年二月，金、火、木合于井。四月，月犯心，太
白入轩辕。七月，昼见。

按《宋书文帝本纪》，不载　按《天文志》：“二十二年二月，
金木火合东井。四月，月犯心，太白入轩辕。七月，太白
昼见。其冬，太子詹事范晔谋反，伏诛。
元嘉二十三年，金火相烁。”

按《宋书文帝本纪》。不载　按《天文志》“二十三年正月
金火相烁。其月索虏寇青州。驱略民户。”

“元嘉二十四年正月，月犯心星，西流。四月，太白昼见。”
按《宋书文帝本纪》不载。　按《天文志》：“二十四年正月，
月犯心大星。天星并西流，多细大，不过如鸡子，尾有
长短，当有数百。至旦日光定乃止，有入北斗紫宫者。”
占：“流星群趋所之者，兵聚其下，有大急。”又占：“众星并
流，将军并举兵。随星所之，以应天气。”又占：“流星入紫
宫，有丧，水旱不调。”又占：“流星入北斗，大臣有系者。”又
占：“流星为民，大星大，臣流；小星小，民流。”四月，太白昼
见。八月，征北大将军衡阳王义季薨。豫章民胡诞世
率其宗族破郡县，杀太守及县令。

元嘉二十五年，火水入羽林，月犯岁星，太白经天。
元嘉二十六年十月，彗星入太微。

元嘉二十七年夏，“太白经天。”九月，太白犯岁星。十月，
荧惑入太微。

元嘉二十八年，彗星见，太白犯哭星。

按《宋书、文帝本纪》俱不载。　按《天文志》，“二十五年正
月，水火入羽林。月犯岁星，太白昼见，经天。”二十六年
十月，彗星入太微。二十七年夏，太白昼见，经天。九月，
太白犯岁星。十月，荧惑入太微。元嘉二十八年五月，
“彗星见卷舌，入太微，逼帝座，犯上相，拂屏，出端门，灭
翼、轸。翼、轸，荆州分。太白昼见，犯哭星。”三十年，太子巫
蛊咒诅，事觉，遂杀害朝臣。孝建元年，荆、江二州反，皆
夷灭。卷舌咒诅之象，彗之所起，是其应也。

元嘉二十九年，太白昼见，经天。

按《宋书文帝本纪》。不载　按《天文志》。二十九年正月。
太白昼见经天。明年。东宫弑逆。

### 孝武帝孝建元年二月大流星西行九月荧惑犯左执法十月犯进贤

按《宋书孝武帝本纪》。不载。　按《天文志》。“孝建元年二
月。有流星大如月。西行。其年豫州刺史鲁爽反诛。九
月壬寅，荧惑犯左执法。尚书左仆射建平王宏表解
职，不许。十月乙丑，荧惑犯进贤星。吏部尚书谢庄表
解职。”

《孝建二》年五月，荧惑入南斗。十月亦如之。

按《宋书孝武帝本纪》，不载。　按《天文志》，二年五月乙
未，荧惑入南斗。十月甲辰。又入南斗。大明元年夏，京
师疾疫。　按《沈怀文传》，怀文迁别驾从事史。江夏王
义恭迁西阳王子尚为扬州，居职如故。时荧惑守南
斗，上乃废西州旧馆，使子尚移居东城以厌之。怀文
曰：“天道示变，宜应之以德。今虽空西州，恐无益也。”不
从，而州竟废矣。

孝建三年四月，太白犯鬼。八月，入心。

按《宋书孝武帝本纪》，不载。　按《天文志》：三年四月戊
戌，太白犯舆鬼。占曰：“民多疾。”明年夏，京邑疫疾。八月
甲午，太白入心。占曰：“后九年大饥。”至大明八年，东土
大饥，民死十二三。

### 大明元年三月太白犯岁星六月月掩荧惑

按《宋书孝武帝本纪》，不载。　按《天文志》：大明元年三
月癸亥，太白在奎南，犯岁星。占曰：“有灭诸侯。”三年，司
空竟陵王诞反诛，六月丙申，月在东壁，掩荧惑。占曰：
“将军有忧，期不出三年。”至三年，司空竟陵王诞反。
大明二年三月，荧惑入井；四月，犯轩辕。七月，月掩轩
辕。十月十一月，连犯轩辕，荧惑犯房及钩钤。

按《宋书孝武帝本纪》，不载　按《天文志》：二年三月辛
未，荧惑入东井。四月己亥，荧惑在东井，犯北轩辕第
二星。井，雍州分。其年四月，海陵王休茂为雍州刺史，
五年，休茂反诛。七月己巳，月掩轩辕第二星。十月辛
卯，月掩轩辕。十一月丙戌，月又掩轩辕。轩辕，女主。时民间喧言人主帷薄不修。十一月庚戌，荧惑犯房及
钩钤。壬子，荧惑又犯钩钤。《占》曰：“有兵。”其年，索虏寇历
下，遣羽林军讨破之。

大明三年正月，刀星见，月犯次将。三月，犯钩钤，土守
牵牛。四月，月犯五诸侯。五月，岁星犯井钺。六月，月入
斗。八月，犯太白，太白犯房，荧惑守毕。九月，太白犯斗，
月犯荧惑。十月，太白犯哭星。

按：《宋书孝武帝本纪》，不载。　按《天文志》：三年春正月
夜通天薄云，四方生赤气，长三四尺，乍没乍见，寻皆
消灭。占名隧星，一曰“刀星，天下有兵，战𩰚流血。”月入
太微犯次将。占曰：“有反臣死将诛。”三月月在房，犯钩
钤，因蚀。占曰：“人主恶之，将军死。”三月土守牵牛。占曰：
“大人忧疾，兵起，大赦，奸臣贼子谋欲杀主。”四月月犯
五诸侯。占曰：“诸侯诛。”金水合西方。《占》曰：“兵起。”五月，岁
星犯东井钺。《占》曰：“斧钺用，大臣诛。”六月，月入南斗。《占》
曰：“大臣大将军诛。”南兖州刺史竟陵王诞寻据广陵
反，遣车骑大将军沈庆之领羽林劲兵，及豫州刺史
宗悫、徐州刺史刘道隆众军攻战，及屠城。城内男女
道俗枭斩靡遗。将军宗越偏用虐刑，先“刳肠决眼，或
笞面鞭腹，苦酒灌创，然后方加以刀锯，大兵之应也。”
八月，月犯太白，太白犯房。《占》曰：“人君有忧，天子恶之。”
荧惑守毕。《占》曰：“万民饥，有大兵。”九月，太白犯南斗。《占》
曰：“大臣有反者。”九月，月在胃昴，犯荧惑。《占》曰：“兵起，女
主当之，人主恶之。”一曰：“女主忧，国王死，民饥。”十月，太
白犯哭星。《占》曰：“人主有哭泣之声，自后六宫多丧，公
主薨亡，天子举哀相系，岁大旱，民饥。”　按《广陵王诞
传》：是年五月十九日夜，有流星大如斗杆，尾长十馀
丈，从西北来坠城内，是谓天狗。占曰：“天狗所坠，下有
伏尸流血。”

大明四年正月，月掩氐，犯房。五月，入太微。六月，太白
犯井、钺，月犯心，入斗。七月，岁星犯积尸。十二月，月犯
心刀，星见，月犯箕，太白犯东井。

按：《宋书孝武帝本纪》，不载。　按《天文志》：四年正月，月
奄氐。占曰：“大将死。”又犯房北第二星。占曰：“有乱臣谋
其主。”五月月入太微。占曰：“有反臣，大臣死。”六月太白
犯井钺。占曰：“兵起，斧钺用，大臣诛。”月犯心前星。占曰：
“有乱臣，太子恶之。”月入南斗魁中。占曰：“大人忧，女主
恶之。”七月岁星犯积尸。占曰：“大臣诛。”十二月月犯心
中央大星。占曰：“大人忧。”十二月，通天有云，西及东北
并生，合八所，并长四尺，乍没乍见，寻消尽。《占》曰：“天下
有兵。”十二月，月犯箕东北星，女主恶之。明年，雍州刺
史海陵王休茂反。太白犯东井，雍州兵乱之应也。
大明五年正月，岁星犯鬼。月入斗，火、土，合于女。三月，
月掩轩辕，流星无数，西行。四月，太白犯井、鬼。六月大
流星出王良。八月荧惑入井。十月岁星犯上将。太白
犯亢。十月入氐。荧惑入井。月奄上将。犯岁星。流星入
紫宫。十一月月掩心。十二月太白犯建。月犯左角
按《宋书孝武帝本纪》。不载　按《天文志》。五年正月岁
星犯舆鬼积尸。占曰：“大臣诛。主有忧。财宝散。”月入南
斗魁中。占曰：“大人忧。天下有兵。”火土同在须女。占曰：
“女主恶之。”三月，月掩轩辕。占曰：“女主恶之。”有流星数
千万，或长或短，或大或小，并西行，至晓而止。《占》曰：“人
君恶之，民流亡。”四月，太白犯东井北辕。占曰：“大臣为
乱，斧钺用。”太白犯舆鬼。占曰：“大臣诛，斧钺用，人主忧。”
六月，有流星白色，大如瓯，出王良西南行没天市中，
尾长数十丈，没后馀光良久。占曰：“天下乱。”八月，荧惑
人东井。《占》曰：“大臣当之。”十月，岁星犯太微上将星。太
白入亢，犯南第二星。《占》曰：“上将有忧，辅臣有诛者，人
君恶之。”十月，太白入氐中。荧惑入井中。《占》曰：“王者亡
地，大赦，兵起为饥。”月入太微，掩西蕃，上将犯岁星。《占》
曰：“有反臣死。”大星大如斗，出柳，北行，尾十馀丈，入紫
宫，没尾后馀光良久乃灭。《占》曰：“天下凶，有兵丧，天子
恶之。”十一月，月掩心前星，又犯大星。《占》曰：“大人忧，兵
起，大旱。”十二月，太白犯西建中央星。《占》曰：“大臣相谮。”
月犯左角。《占》曰：“天子恶之。”后三年，孝武帝、文穆皇后
相继崩，嗣主即位一年，诛灭宰辅将相，虐戮朝臣，祸
及宗室，因自受害。

大明六年正月，月犯岁星及心。二月，月掩左角。三月，
荧惑入鬼。五月，月在张，入太微，犯荧惑，火犯木、翼，大
流星出壁。月掩昴七星，岁星犯上将。六月，月入太微，
犯右执法，月犯心。七月，犯箕。八月，入斗。

按：《宋书孝武帝本纪》，不载。　按《天文志》：六年正月，月
在张，犯岁星。占曰：“民饥流亡。”月犯心后星。占曰：“庶子
恶之。”二月月掩左角。占曰：“天子恶之。”三月荧惑入舆
鬼。占曰：“有兵，大臣诛，天下多疾疫。”五月月在张，又入
太微，犯荧惑。占曰：“国主不安，女主忧。”火犯木翼。占曰：
“为饥，为旱，近臣大臣谋主。”有星前赤后白，大如瓯，尾
长十馀丈，出东壁北，西行没天市，啾啾有声。占曰：“其
下有兵，天下乱。”月掩昴七星。《占》曰：“贵臣诛，天子破匈
奴，胡主死。”岁星犯上将。《占》曰：“辅臣诛，上将忧。”六月，月

曰：“女主恶之。”八月，月入南斗魁中。《占》曰：“大臣诛，斧钺
用，吴越有忧。”明年，扬、南徐州大旱，田谷不收，民流死
亡。自后三年，帝后仍崩，宰辅及尚书令仆诛戮，索虏
主死，新安王兄弟受害，司徒、豫章王子尚薨。羽林兵
入三吴，讨叛逆。

大明七年正月，刀星见。三月，月犯心。四月，火犯金。六
月，月犯箕。太白入井。七月，荧惑入井，月入斗，太白犯
鬼。八月，月入哭星，太白犯轩辕，入太微。荧惑犯鬼，太
白犯右执法。十月，金水相犯，荧惑守轩辕。十一月，岁
星入氐。十二月，月犯五车。

按：《宋书孝武帝本纪》，不载。　按《天文志》：七年正月夜，
通天薄云，四方合有八气，苍白色，长二三丈，乍见乍
没，名刀星。占曰：“天下有兵。”三月月犯心后星。占曰：“庶
子恶之。”四月火犯金在娄。占曰：“有丧有兵大战。”六月
月犯箕。占曰：“女主恶之。”太白入东井。占曰：“大臣当之。”
太白犯东井。占曰：“大臣为乱，斧钺用。”七月荧惑入东
井。《占》曰：“兵起，大将当之。”月入南斗魁，犯第二星。《占》曰：
“大人忧，吴郡当之。”太白犯舆鬼。占曰：“兵起，大将诛，人
主忧，财帛出。”八月，月入哭星中间，太白犯轩辕少民
星。《占》曰：“人主忧，哭泣之声，民饥流亡。”太白入太微。占
曰：“近臣起兵，国不安。”荧惑犯鬼。太白犯右执法。占曰：
“大臣诛。”十月，金水相犯。占曰：“天下饥。”荧惑守轩辕第
二星。占曰：“宫中忧，有哀。”十一月，岁星入氐。占曰：“诸侯
人君有入宫者。”十二月，月犯五车。占曰：“天库，兵动。”后
二年，帝后崩，大臣将相诛灭，皇子被害，皇太后崩，四
方兵起，分遣诸军，推锋外讨。

大明八年正月，月掩鬼，入斗。二月，犯斗。四月，又犯之。
太白入井，入太微，犯执法。六月，岁星犯氐，大流星出
参。七月，岁星入氐。十月，太白守房，月掩房。

按：《宋书孝武帝本纪》，不载。　按《天文志》：八年正月月
掩舆鬼。占曰：“大臣诛。”月入南斗魁中，掩第二星。占曰：
“大人忧，女主恶之。”二月月犯南斗第四星，入魁中。占
曰：“大人有忧，女主当之，豫章受灾。”四月月入南斗魁
中，犯第三星。占曰：“大人有忧，女主恶之，丹阳当之。”太
白入东井，入太微，犯执法。占曰：“执法诛，近臣起兵，国
不安。”六月，岁星犯氐。占曰：“岁大饥。”有流星大如五斗
瓯，赤色有光，照见人，而尾长一丈馀，从参北东行，直
下，经东井，过南河没。《占》曰：“民饥，吴越有兵。”七月，岁星
入氐。十月，太白守房。《占》曰：“有兵，大丧。”月掩蚀房。占曰：
“有丧，大饥。”此后国仍有大丧。丹阳尹颜师伯、豫章王
子尚死。明年，昭太后崩，四方贼起，王师水陆征伐，义
兴晋陵县大战，杀伤千计。

### 前废帝永光元年正月太白掩牛月犯太白二月入斗三月入鬼犯积尸六月荧惑入井大流星入紫宫按宋书前废帝本纪不载 按天文志永光元年正

月丁酉，太白掩牵牛。牵牛，赵分。其月庚申，月在虚宿，
犯太白。虚，齐地。二月甲申，月入南斗。南斗，扬州分野，
又为贵臣。三月庚子，月入舆鬼，犯积尸。舆鬼主斩戮。
六月庚午，荧惑入东井。东井，雝州分。其月壬午，有大
流星，前赤后白，入紫宫。

### 景和元年九月荧惑入轩辕十月犯上将十一月太白犯哭星月犯心

按《宋书前废帝本纪》。不载　按《天文志》。“景和元年九
月丁酉。荧惑入轩辕。在女主大星北。十月荧惑入太
微。犯西上将。十一月丁未。太白犯哭星。其月乙卯。月
犯心。心为天王。其年太宰江夏王义恭、尚书令柳元
景、尚书仆射颜师伯等并诛。太尉沈庆之薨。庐陵王
敬先、南平王敬猷、南安侯敬渊并赐死。废帝殒。明年，
会”稽太守寻阳王子房、广州刺史袁昙远、雝州刺史
袁𫖮、青州刺史沈文秀并反。昭太后崩。

### 明帝泰始元年十二月太白入羽林

按《宋书明帝本纪》，不载。　按《天文志》，泰始元年十二
月己巳，太白入羽林，占曰：“羽林兵动。”

泰始二年正月，荧惑逆行。月犯鬼，流星出五车。流星
大小西行。四月，荧惑入太微，犯右执法，岁星昼见，流
星出河鼓。月犯太白。七月，犯心、斗，荧惑犯氐。十月，太
白入氐。十一月，太白犯房。

按：《宋书明帝本纪》不载。　按《天文志》：二年正月甲午，
荧惑逆行在屏西南。占曰：“有兵在中。”其月庚子，月犯
舆鬼。《占》曰：“将军死。”其月甲寅，流星从五车出至紫宫
西蕃没。《占》曰：“有兵。”三月乙未，有流星大小西行，不可
称数，至晓乃息。占曰：“民流之象。”四月壬午，荧惑入太
微，犯右执法。月在丙子，岁星昼见南斗度中。占曰：“其
国有军容，大败。”其月己卯，竟夜有流星百馀，西南行，
一大如瓯，尾长丈馀，黑色，从河鼓出。又曰：“有兵。”其月
壬午，太白在月南，并出东方，为犯。《占》曰：“有破军死将，
王者亡地。”七月甲午，月犯心。心为宋地。其月丙午，月
犯南斗。《占》曰：“大臣诛。”其月乙卯，荧惑犯氐。氐，兖州分
野。十月辛巳，太白入氐。《占》曰：“春谷贵。”十一月癸巳，太
白犯房。占曰：“牛多死。”其年四方反叛，内兵大出，六师亲戎。昭太后崩，大将殷孝祖为南贼所杀。尚书右仆
射蔡兴宗以荧惑犯右执法，自解不许。九月，诸方反
者皆平，多有归降者。后失淮北四州地。彭城、兖州并
为虏，州没民流之验也。彭城，宋分也。是春谷贵民饥。
明年，牛多疾死，诏太官“停宰牛。”

泰始三年，月犯东井，荧惑犯鬼。

按《宋书明帝本纪》不载。　按《天文志》：三年六月甲辰，
月犯东井。占曰：“军将死。”荧惑犯舆鬼。占曰：“金钱散。”又
曰：“不出六十日必大赦。”八月癸卯，天子以皇后六宫
衣服金钗杂物赐北征将士。明年二月，护军王元谟
薨。

《泰始四年》，太白犯舆鬼。

按《宋书明帝本纪》，不载。　按《天文志》：四年六月壬寅，
太白犯舆鬼。占曰：“民大疾，死不收。”其年，普天大疫。
泰始五年二月，月犯左角，三月，犯建星，十月，犯毕，太
白犯亢。

按《宋书明帝本纪》不载。　按《天文志》：五年二月丙戌，
月犯左角。《占》曰：“三年天子恶之。”三月庚申，月犯建星。
《占》曰：“易相。”十月壬午，月犯毕。《占》曰：“天子用法，诛罚急，
贵人有死者。”其月丙申，太白犯亢。《占》曰：“收敛国兵以
备北方。”其年冬，建安王休仁解扬州，桂阳王休范为
扬州。扬州牧前后常宰相居之，易相之验也。七年，晋
平王休祐、建安王休仁并见杀。时失淮北，立戍以备
防北卤。后三年，宫车晏驾。

泰始六年正月，月犯左角。八月，荧惑犯斗。十一月，月
犯东北辕。

按《宋书明帝本纪》，不载。　按《天文志》：六年正月辛巳，
月犯左角。同前占。八月壬辰，荧惑犯南斗。南斗，吴分。
十一月乙亥，月犯东北辕。占曰：“大人当之。”又曰：“大臣
有诛者。”二年，杀扬州刺史王景文。宫车晏驾。

### 后废帝元徽三年七月太白入角犯岁星又入氐八月犯房九月犯斗十月岁星入氐十一月月入太微按宋书后废帝本纪不载 按天文志元徽三年七

月丙申，太白入角，犯岁星。《占》曰：“角为天门，国有兵事。
占于角。太白与木星会，杀军在外，破军杀将。”其月丁
巳，太白入氐。氐为天子宿宫，太白，兵凶之星。八月己
巳，太白犯房北头第二星。《占》曰：“王失德。”九月癸卯，太
白犯南斗第三星。《占》曰：“大人当之，国易政。”十月丙戌，
岁星入氐。《占》曰：“诸侯人君有来入宫者。”十一月庚戌，
月入太微，奄屏西南星。占曰“贵者失势。”四年七月，建
平王景素据京口反。时废主，凶慝无度。五年七月，殒。
安成王入纂皇阼。三年，齐受禅。

元徽四年三月，月犯房键闭。九月，填星犯太微。
按《宋书后废帝本纪》不载。　按《天文志》：四年三月乙
巳朔，月犯房北头第一星，进犯键闭星。占曰：“有谋伏
甲兵在宗庙中，天子不可出宫下堂，多暴事。”九月甲
辰，填星犯太微西蕃。占曰：“立王。”一曰：“徙王。”又曰：“大人
忧。”时废帝出入无度，卒以此殒，安成王立。

元徽五年正月，月犯斗。四月，荧惑犯鬼，太白犯鬼。五
月，太白昼见。六月，月犯钩钤，犯斗。

按：《宋书后废帝本纪》，不载。　按《天文志》：五年正月戊
申，月犯南斗第五星。与前同占。四月丁巳，荧惑犯舆
鬼西北星。占曰：“大人忧。”近期六十日，远期六月日。又
曰：“人君恶之。”其月丙子，太白犯舆鬼西北星。占曰：“大
赦。”五月戊申，太白昼见，午上，光明异常。占曰：“更姓。”六
月壬戌，月犯钩钤星。占曰：“有大令。”其月乙丑，月犯南
斗第四星。与前同。占。七月，废帝殒，大赦天下。后二年，
齐受禅。

### 顺帝昇明元年八月月入斗九月太白昼见经天闰十二月月奄斗

按《宋书顺帝本纪》，不载。　按《天文志》：昇明元年八月
庚申，月入南斗，犯第三星。与前同占。九月丁亥，太白
在翼，昼见，经天。占曰：“更姓。”闰十二月癸卯夜，月奄南
斗第四星。与前同占。